Arina on jättämässä kaupungin rakennusvalvontaan hakemusta, jossa se hakee määräaikaista lupaa tuulikaappien rakentamiseksi Valkeaan. Kuva: Essi Puuri

Arina on jättämässä kaupungin rakennusvalvontaan hakemusta, jossa se hakee määräaikaista lupaa tuulikaappien rakentamiseksi Valkeaan.

Arinan hallintojohtaja Paavo Härö kertoo, että tarkoituksena on kokeilla tuulikaappien toimivuutta.

– Tavoitteena olisi se, että kesäkatu olisi kesäkatu myös syksyllä ja talvella: se, että tilassa säilyisi lämpö ja veto poistuisi, mutta niin, ettei läpikuljettavuus kuitenkaan vaikeutuisi.

Härön mukaan tuulikaapeissa olisi lasiseinät ja vastaavat automaattiliukuovet kuin nykyisissä sisäänkäynneissä. Kokeilemalla selviäisi, miten tuulikaapit vaikuttaisivat liikkuvuuteen.

– Toivoisimme käyttäjien – yritysten ja työntekijöiden puolesta – että asia etenisi mahdollisimman nopeasti. Ei tarvitse mennä pakkasellekaan, kun se vaikuttaa jo merkittävästi kauppakeskuksen lämpötilaan.

Voimassa oleva asemakaava ei salli suoralla rakennusluvalla tuulikaappien rakentamista.